[{"text_idx": "#000002", "text": "Gaur bertan estreinatuko dute El vasco filma Zinemaldian, Zinemira sailean. Eta hantxe izango da istorio horretako protagonistaren amonarena egiten duen Itziar Aizpuru (Getaria, 1939) aktorea. \"Adin honekin, beti amonaren paperak ematen dizkidate\", esan du umoretsu. Aizpurua ez da, ordea, askok buruan duten ohiko amona. Herenegun bertan 07:30ean atera zen etxetik, eta 20:00ak pasata itzuli, Donostian pelikula bat filmatzen aritu ondoren. \"Gorputzak eutsi eta aukerak suertatu bitartean\" hala jarraituko duela esan du."}, {"text_idx": "#000004", "text": "Zorionez, bai. Paper txikiak dira, baina berdin dit, paper politak dira. Gainera, niretzat denak dira garrantzitsuak; egun bakarreko lanak ere bai. Verano en rojo filmean aritu naiz, Buenas compan\u0303ias lanarekin nabil orain, eta Cristobal Balentziagari buruzko seriean ere banabil. Getariarra naiz eta ilusio handia egin zidan lan horretan parte hartzeak. Balentziagaren amaren papera egiten dut han."}, {"text_idx": "#000006", "text": "Nik, beti bezala, amonarena egiten dut. Filmak kontatzen du duela 30 edo 40 urte Argentinara joan zen familia baten istorioa. Oso polita da, eta gainera, hemengo familia askok bizi izan duten egoera kontatzen du."}, {"text_idx": "#000009", "text": "82 urte dituzu, baina erretiratzeko asmorik ez..."}]